Joroinen
Joroinen () on Suomen kunta, joka sijaitsee Etelä-Savon maakunnassa. Kunnassa asuu ihmistä, ja sen pinta-ala on  km², josta  km² on vesistöjä. Väestötiheys on asukasta/km². Kunnanjohtaja on Joonas Hänninen.
Joroisten naapurikuntia ovat Juva, Leppävirta, Pieksämäki, Rantasalmi ja Varkaus.
Joroinen on tunnettu lukuisista kartanoistaan. Joroisten nimikkoruoka on kapakalasta ja sianlihasta tehty kapapaisti. Joroisten pitäjäruoaksi nimettiin 1980-luvulla muikkuja sisältävä perunalaatikko.
Tunnettuja joroislaisia ovat muun muassa Tieto Oyj:n omistaja Pekka Viljakainen, Salatut elämät -sarjasta tuttu näyttelijä Tero Tiittanen, entinen jääkiekkoilija Jukka Hentunen ja sotaveteraani Hannes Hynönen.
Joroisilla on kaksi taajamaa, kirkonkylä ja Kuvansi. Niiden ulkopuolella kunnan maaseutumaisemaan kuuluvat suuret peltoaukeat ja pitkät näkymät. Kunnan halki kulkee harjuketju, jonka yhteydessä sijaitsevat myös Etelä-Savon suurimmat pohjavesialueet Kotkatharju, Kolma ja Tervaruukinsalo.
Vuoden 2021 alusta Joroinen siirtyy Pohjois-Savon maakuntaan.Joroinen on ollut asuttuna esihistoriallisista ajoista asti, sieltä on löytynyt kivikautinen asuinpaikka. Paikkakunnan sepät olivat jo 1550-luvulla kuuluisia taidoistaan. Vuonna 1631 Joroisista muodostettiin itsenäinen pitäjä joka koottiin Pieksämäen ja Rantasalmen osista, ja samaan aikaan perustettiin Joroisten seurakunta. Tiettävästi ensimmäinen kirkko valmistui 1686. Nykyinen Joroisten kirkko rakennettiin 1792-1793.
Joroinen on tunnettu lukuisista kartanoistaan, kuten Järvikylän, Koskenhovin ja Frugårdin kartanot. Joroisten, Rantasalmen ja Juvan kartanot kehittyivät Sotilasvirkatalojärjestelmän ja Rantasalmen kadettikoulun vaikutuksesta. Savon kartanokulttuurin kukoistuskaudella 1760-1860 kartanoita oli siviilivirkamiesten ja upseerien omistuksessa yli sata. Monet rakennuksista ovat peräisin 1800-luvun alkupuolelta.
Paikkakuntaa kutsutaankin usein "Savon Pariisiksi", sillä kartanoiden väki muodosti aikoinaan oman seurapiirinsä, jossa puhuttu kieli oli usein ranska.
Joroisten kunnanjohtajana toimii vuodesta 2014 Joonas Hänninen.
Kunnanvaltuustossa on 27 paikkaa. Kaudella 2017-2021 ne jakautuvat seuraavasti:
Vuonna 2017 Joroisten veroprosentti oli 20,75.
Vuonna 2016 eniten yhteisöveroa maksaneet yritykset olivat Järvikylän kartanon salaattituotannon emoyhtiö Famigro, Joroisten oma osuuskunta ja Kaitaisten kuljetus.
Varkauden lentoasema sijaitsee aivan Joroisten kuntakeskuksen vieressä.
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
Vuoden 2017 lopussa Joroisissa oli 4 917 asukasta, joista 2 798 asui taajamissa, 2 066 haja-asutusalueilla ja 53 asukkaan asuinpaikan koordinaatit eivät olleet tiedossa. Taajama-aste lasketaan niistä asukkaista, joiden asuinpaikan koordinaatit ovat tiedossa; Joroisten taajama-aste on 57,5 %. Joroisten taajamaväestö jakautuu kahden eri taajaman kesken:
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain. Kuvansin taajama sijaitsee pääosin Joroisissa, mutta osittain myös Varkaudessa.
Joroisissa toimii kaksi kyläkoulua ja kirkonkylällä sijaitseva Joroisten yhtenäiskoulu. Kirkonkylällä toimii lukio, mutta lähimmät ammatilliset koulutuspaikat ovat Juvalla, Pieksämäellä ja Varkaudessa.
Hiilidioksidiekvivalentti (CO-ekv. tai CO-ekvivalentti) on ilmastotieteessä käytetty suure, joka kuvaa kasvihuonekaasujen yhteenlaskettua ilmastoa lämmittävää vaikutusta.
Vuoden 2010 laskelmien mukaan asukaskohtainen hiilijalanjälki oli Joroisissa Etelä-Savon kolmanneksi suurin: 13 900 CO-ekv./asukas, joka on myös keskimääräinen asukaskohtainen hiilijalanjälki koko Suomessa. Laskelmissa on huomioitu mm. lämmitys, sähkön kulutus, teollisuuden ym. polttoaine, liikenne ja maatalous. Etelä-Savossa keskimääräinen hiilijalanjälki oli 9 600 CO-ekv.
Joroisten urheilijat keskittyy lähinnä kuntoliikuntaan. Sen palloilulajeja ovat salibandy ja pesäpallo, lisäksi toimintaa on kestävyysurheilussa, mäkihypyssä, frisbeegolfissa ja kuntosalilla. Myös Kuvansin Kuohu keskittyy vahvasti yleisurheiluun ja aikuisten kuntoliikuntaan. Joroisten Jyskeellä on naisten joukkue salibandyn aluesarjassa.